Aprobat
prin Hotărârea Consiliului 
                                                                                                                              de Administraţie al ANRE
                                                                                                                              nr. 269 /2018 din 28.09.2018

METODOLOGIA
de calculare, aprobare şi aplicare a tarifelor reglementate pentru  serviciile auxiliare 
prestate de către operatorii de sistem din sectorul electroenergetic

Secţiunea 1
DISPOZIŢII GENERALE
1.	Metodologia de calculare,  aprobare şi aplicare a tarifelor reglementate pentru  serviciile auxiliare prestate de către operatorii de sistem din sectorul electroenergetic (în continuare Metodologie) are drept scop stabilirea modului de calculare, aprobare și aplicare a tarifelor reglementate pentru serviciile auxiliare prestate consumatorilor finali și/sau producătorilor de către operatorul sistemului de transport și operatorul sistemului de distribuție. 
2.	Prezenta Metodologie stabileşte: 
1) serviciile auxiliare prestate consumatorilor finali și/sau producătorilor de către operatorii de sistem;
2) componentele şi modul de determinare a cheltuielilor incluse în calculul tarifelor pentru serviciile auxiliare, precum şi rentabilitatea operatorului de sistem în legătură cu prestarea acestor servicii;
3) principiile, modul de calculare, aprobare şi aplicare a tarifelor pentru serviciile auxiliare.
3.	Prezenta Metodologie este bazată pe următoarele principii de reglementare:
1)  suportarea de către solicitanţi doar a cheltuielilor necesare şi justificate pentru prestarea de către operatorul de sistem a serviciilor auxiliare;
2) acoperirea cheltuielilor operatorilor de sistem necesare şi justificate pentru prestarea serviciilor auxiliare; 
3) desfăşurarea de către operator a unei activităţi eficiente care  permite prestarea  consumatorilor finali și producătorilor a serviciilor auxiliare de calitate;
4) asigurarea  transparenţei în procesul de reglementare a tarifelor pentru serviciile auxiliare.
4.	În sensul prezentei Metodologii se aplică noţiunile definite în Legea nr. 107 din 27 mai 2016 cu privire la energia electrică.

Secțiunea 2
DESCRIEREA TARIFELOR REGLEMENTATE PENTRU SERVICIILE AUXILIARE
5.	Tariful pentru serviciul auxiliar reprezintă contravaloarea cheltuielilor necesare şi justificate, suportate de operatorul de sistem pentru realizarea tuturor operaţiunilor legate de prestarea serviciului auxiliar, deplasarea personalului operatorului la locul prestării serviciului auxiliar, utilizarea în procesul prestării serviciului auxiliar a materialelor, a mijloacelor de transport, a mașinilor și a mecanismelor necesare, efectuarea de către personalul operatorului de sistem a lucrărilor necesare pentru prestarea serviciului auxiliar şi întocmirea, după caz, a actului de prestare a serviciului auxiliar solicitat de consumatorul final și producător.
6.	Prevederile prezentei Metodologii se aplică în relaţiile dintre operatorii de sistem, consumatorii finali și producători în cazul prestării următoarelor categorii de servicii auxiliare:
1)	racordarea instalației de utilizare a consumatorului final sau a centralei electrice la reţeaua electrică;
2)	punerea sub tensiune a instalației de utilizare sau a centralei electrice în cazul când executarea instalației de racordare este asigurată de către electricianul autorizat;
3)	reconectarea la reţeaua electrică a instalației de utilizare sau a centralei electrice, care a fost deconectată anterior pentru  încălcarea prevederilor Legii cu privire la energia electrică;
4)	deconectarea de la rețeaua electrică a centralei electrice sau a instalației de utilizare la solicitarea producătorului sau a consumatorului final, cu excepția cazului de reziliere a contractului de furnizarea energiei electrice; 
5)	reconectarea la rețeaua electrică a centralei electrice sau a instalației de utilizare, care anterior a fost deconectată la solicitarea producătorului, consumatorului final;
6)	demontarea şi remontarea echipamentului de măsurare, la solicitarea producătorului, consumatorului final, pentru efectuarea expertizei  metrologice prin care nu se stabilesc  abateri de la norme;
7)	sigilarea echipamentului de măsurare după efectuarea unor lucrări la solicitarea producătorului, consumatorului final;
8)	desigilarea echipamentului de măsurare în scopul efectuării unor lucrări la solicitarea producătorului, consumatorului final;
9)	reamplasarea echipamentului de măsurare la solicitarea producătorului, consumatorului final, sau în cazul refuzului repetat al consumatorului final de a permite accesul personalului operatorului de sistem pentru citirea indicaţiilor echipamentului de măsurare, controlului echipamentului de măsurare şi altor instalaţii ce aparţin operatorului de sistem;

Secțiunea 3
DETERMINAREA TARIFELOR PENTRU SERVICIILE AUXILIARE
7.	 Prezenta Metodologie prevede că tarifele pentru serviciile auxiliare prestate de către operatorii de sistem se determină în baza următoarei formule generale:
  (1)
	unde:
 – tariful pentru  serviciul   „y” din categoria „z” de servicii auxiliare prestate de operatorul de sistem, determinat conform tabelului nr.1 din anexă;
cheltuielile materiale nemijlocit utilizate de operatorul de sistem pentru prestarea  serviciului   „y” din categoria „z” de servicii auxiliare, determinate conform tabelului nr.2 din anexă;
	–cheltuielile  privind utilizarea mijloacelor de transport, mașinilor și mecanismelor necesare la furnizarea serviciului  „y” din categoria „z” de servicii auxiliare, determinate conform tabelului nr.3 din anexă;
	–cheltuielile  operatorului de sistem cu personalul nemijlocit încadrat în  furnizarea serviciului   „y” din categoria „z” de servicii auxiliare, determinate conform tabelului nr.4 din anexă;
ICDA– indicele cheltuielilor de distribuire și administrative ale operatorului de sistem la prestarea serviciului   „y” din categoria „z” de servicii auxiliare, care se stabilesc în mărime de 14,5 % pentru toate serviciile auxiliare prestate.
	RN – rentabilitatea operatorului de sistem de la prestarea serviciului auxiliar, care se stabilește în mărime de 5% din cheltuielile operatorului suportate la prestarea serviciului auxiliar respectiv. 
y –serviciu auxiliar prestat de operatorul de sistem consumatorului final sau producătorului. Serviciile „y” din fiecare categorie de servicii auxiliare „z” se   identifică de către operatorii de sistem în baza indicatorilor specifici de influenţă asupra cheltuielilor şi, respectiv, asupra tarifelor  pentru  serviciile auxiliare.
La aceşti indicatori specifici se referă: lungimea instalației de racordare; secțiunea conductoarelor; cablurilor;  materialul acestora; metodele de deconectare/reconectare a instalaţiilor  de utilizare ale consumatorului final sau a centralei electrice a producătorului  de la/la rețeaua  electrică (prin intermediul aparatului de protecție sau decuplare de la reţea);  distanţa medie de deplasare în raza localităţii deservite de operatorul de sistem etc.;
z – categoria de servicii auxiliare supuse reglementării. Categoriile  de servicii auxiliare prestate consumatorilor finali și producătorilor, sunt indicate în punctul 6 din prezenta Metodologie.
8.	Tarifele pentru  serviciile auxiliare se calculă ca tarife medii anuale. Totodată, la prestarea unor servicii cu o gamă largă  de indicatori specifici de influenţă asupra cheltuielilor şi tarifelor, prezenta Metodologie prevede determinarea, aprobarea şi aplicarea unor tarife de prestare a serviciului auxiliar de tip standard, bazat pe o unitate concretă a indicatorului specific de influenţă majoră, şi al unui alt tarif suplimentar celui standard. Astfel de tarife se vor aplica în cazul  racordării instalaţiilor de utilizare ale consumatorilor finali sau a centralelor electrice ale  producătorilor la reţeaua electrică.
9.	Tariful pentru racordarea instalației  de utilizare sau a centralei electrice la rețeaua electrică de joasă, medie sau înaltă tensiune se determină în baza următoarei formule:
(2);
unde:
‒ tariful pentru racordarea instalaţiei de utilizare a consumatorului final sau a centralei electrice a producătorului la reţeaua electrică, calculat   în baza  indicilor specifici de influenţă: categoria consumatorului, lungimea instalației de racordare, tipul materialului conductorului, cablului, secțiunea transversală a conductorului, cablului etc.;
	L – lungimea instalației de racordare, m; 
 ‒ tariful pentru realizarea unei instalații de racordare standard, corespunzător lungimii de 10 m;
	 ‒ tariful pentru serviciul de racordare, corespunzător  realizării 1 m de instalație de racordare suplimentar celei standard.
	se determină în baza formulei:
(3);
	unde:
 – include cheltuielile materiale utilizate la montarea instalației de racordare standard: costul materialelor necesare pentru realizarea instalației de racordare;
– cheltuielile privind utilizarea mijloacelor de transport, mașinilor și mecanismelor necesare la montarea instalației de racordare  standard, inclusiv costul combustibilului utilizat la deplasarea personalului operatorului de sistem la consumatorul final sau producător;
- cheltuielile  operatorului de sistem de personal nemijlocit încadrat la prestarea serviciului de racordare a instalaţiei de utilizare a consumatorului final sau centralei electrice a producătorului, corespunzătoare realizării unei instalații de racordare standard cu lungimea de 10 m. La determinarea cheltuielilor de personal, se ia în consideraţie timpul deplasării personalului operatorului de sistem la locul de consum sau la producător, unde urmează să fie prestat serviciul auxiliar, timpul executării instalației de racordare şi efectuării încercărilor necesare în scopul pregătirii punerii acesteia  în funcţiune, timpul de  conectare a instalației de racordare la reţeaua electrică.

1)	În cazul, când lungimea instalației de racordare depășește 10 m și poate fi executată fără necesitatea instalării cel puțin a unui pilon, respectând cerințele documentelor normativ-tehnice în vigoare, iar cheltuielile se majorează datorită suplimentării lungimii conductoarelor, cablurilor, tariful pentru serviciul de racordare pentru realizarea 1 m de instalație de racordare suplimentar celei  standard se determină conform formulei: 

(4);
unde:
– include cheltuielile materiale utilizate la montarea 1 m de instalație de racordare, suplimentar instalației de racordare  standard.  Cheltuielile materiale utilizate la montarea 1 m de instalație de racordare   constituie costul 1m de conductor, cablu necesar pentru realizarea 1 m de instalație de racordare;
	 – cheltuielile operatorului de sistem de personal, necesare pentru realizarea 1 m de instalație de racordare, suplimentar celei standard, constituie cheltuielile de personal necesare montării 1 m de instalație de racordare.

2)	Pentru  cazul, când  lungimea instalației de racordare depășește 10 m și în procesul de  executare a instalației de racordare apare necesitatea instalării unui număr de piloni, de exemplu – o  trecere peste carosabil, etc., tariful pentru serviciul de racordare se determină conform formulei:

(5);
unde: 
	-cheltuielile operatorului de sistem necesare pentru instalarea unui  pilon, ce include  costul pilonului, cheltuieli pentru transportare a pilonului, cheltuielile pentru utilizarea mașinilor și mecanismelor pentru instalarea  pilonului, inclusiv al combustibilului utilizat de mijloacele de transport și tehnice, costul materialelor utilizate pentru instalarea  conductoarelor pe pilonul dat, precum şi cheltuielile de personal necesare pentru instalarea unui pilon;
N – numărul de piloni necesar de instalat pentru executarea instalației de racordare;
	Cheltuielile și se determină conform formulei (4), iar sunt incluse în tariful pentru realizarea unei instalaţii de racordare standard.
10.	Tarifele pentru reconectarea la reţeaua electrică a centralei electrice sau a instalaţiei de utilizare, care anterior a fost deconectată de către operatorul de sistem din cauza încălcării prevederilor Legii cu privire la energia electrică se determină conform formulei:

(6)
	unde:
–sunt cheltuielile materiale utilizate la reconectarea centralei electrice sau a instalației de utilizare la rețeaua electrică și anume costul sigiliului și altor materiale necesare utilizate la efectuarea lucrărilor de deconectare și reconectare la rețeaua electrică a centralei electrice sau a instanției electrice menționate.
	– cheltuielile privind utilizarea mijloacelor de transport, mașinilor și mecanismelor necesare la deconectarea și reconectarea centralei electrice sau a instalației de utilizare la rețeaua electrică, inclusiv costul combustibilului utilizat la deplasarea personalului operatorului de sistem la locul amplasării centralei electrice sau a instalaţiei de utilizare și de la acesta.
–cheltuielile operatorului de sistem de personal nemijlocit încadrat în prestarea serviciului de reconectare a centralei electrice sau a instalaţiei de utilizare a consumatorului final la reţeaua electrică, corespunzătoare realizării lucrărilor de reconectare a centralei electrice sau a instalaţiei de utilizare la reţeaua electrică. La determinarea cheltuielilor cu personalul se ia în consideraţie timpul deplasării personalului operatorului de sistem la locul amplasării centralei electrice sau a instalaţiei de utilizare şi de la locul respectiv unde urmează să fie prestat serviciul auxiliar, timpul efectuării lucrărilor de deconectare, de reconectare la reţeaua electrică, timpul necesar întocmirii actului de reconectare.
11.	Tarifele pentru deconectarea centralei electrice sau a instalației de utilizare de la rețeaua electrică la solicitarea producătorului sau a consumatorului final, se determină conform formulei:

(7)
	unde: 
	 – sunt cheltuielile materiale utilizate la deconectarea centralei electrice sau a instalației de utilizare de la rețeaua electrică, necesare efectuării lucrărilor de deconectare respective;
	–cheltuielile privind utilizarea mijloacelor de transport, mașinilor și mecanismelor necesare la deconectarea centralei electrice sau a instalației de utilizare de la rețeaua electrică la solicitarea producătorului, consumatorului final, inclusiv costul combustibilului utilizat la deplasarea personalului operatorului de sistem;
	–cheltuielile operatorului de sistem de personal nemijlocit încadrat în prestarea serviciului de deconectare a centralei electrice sau a instalației de utilizare a consumatorului  final de la rețeaua electrică. La determinarea cheltuielilor de personal se ia în considerație timpul deplasării personalului operatorului de sistem la locul unde urmează să fie prestat serviciul auxiliar, timpul efectuării lucrărilor de deconectare, timpul întocmirii actului de deconectare.
12.	Tarifele pentru reconectarea la rețeaua electrică a centralei electrice ce aparţine producătorului sau a instalației de utilizare, care anterior a fost deconectată la solicitarea producătorului sau a consumatorului final  se determină conform formulei:

(8)
	unde:
– cheltuielile materiale utilizate la reconectarea centralei electrice sau a instalației de utilizare la rețeaua electrică și anume costul sigiliului și a altor materiale necesare și utilizate la efectuarea lucrărilor de reconectare la rețeaua electrică;
	 – cheltuielile privind utilizarea mijloacelor de transport, mașinilor și mecanismelor necesare la reconectarea la rețeaua electrică a centralei electrice sau a instalației de utilizare, care anterior a fost deconectată la solicitarea producătorului, consumatorului final, inclusiv costul combustibilului;
	– cheltuielile operatorului  de sistem de personal nemijlocit încadrat la prestarea serviciului de reconectare a centralei electrice sau a instalației de utilizare la rețeaua electrică. La determinarea cheltuielilor de personal se ia în considerație timpul deplasării personalului operatorului de sistem la locul unde urmează să fie prestat serviciul auxiliar, timpul efectuării lucrărilor de reconectare la rețeaua electrică, timpul aplicării sigiliului după caz, timpul necesar întocmirii actului de reconectare;
13.	Tarifele pentru reamplasarea echipamentului de măsurare la solicitarea consumatorului final, producătorului  sau în cazul  refuzului repetat al consumatorului final, al producătorului de a permite accesul personalului operatorului de sistem pentru citirea indicațiilor echipamentului de măsurare, pentru  controlul echipamentului de măsurare și a altor instalații ce aparțin operatorului de sistem se determină în baza următoarei formule:

         (9)
unde:
 – cheltuielile materiale utilizate în procesul de reamplasare a echipamentului de măsurare și anume costul sigiliului și altor materiale utilizate la montarea echipamentului de măsurare;
–cheltuielile privind utilizarea mijloacelor de transport pentru deplasarea personalului la locul prestării serviciului dat, a mașinilor și mecanismelor utilizate în procesul de reamplasare a echipamentului de  măsurare;
–cheltuielile operatorului de sistem de personal nemijlocit încadrat la prestarea serviciului de reamplasare a echipamentului de măsurare. La determinarea cheltuielilor de personal se ia în considerație timpul deplasării personalului operatorului de sistem la locul de consum unde urmează să fie prestat serviciul auxiliar, timpul efectuării lucrărilor de reamplasare a echipamentului de măsurare, timpul aplicării sigiliului, timpul necesar întocmirii actului de dare în exploatare a echipamentului de măsurare;
14.	Tarifele de punere sub tensiune a instalației de utilizare sau a centralei electrice în cazul când executarea instalației de racordare este asigurată  de către electricianul autorizat  se determină în baza următoarei formule:
(10)
unde:
 – cheltuielile materiale utilizate la conectarea instalației de racordare la rețeaua electrică și anume costul materialelor necesare pentru conectarea instalației de racordare  la rețeaua electrică;
–cheltuielile privind utilizarea mijloacelor de transport, mașinilor și mecanismelor necesare la conectarea instalației de racordare la rețeaua electrică, inclusiv costul combustibilului utilizat la deplasarea personalului operatorului de sistem la consumatorul final sau producător;
 – cheltuielile operatorului de sistem de personal nemijlocit încadrat la prestarea serviciului de punere sub tensiune  a instalației de utilizare  ale consumatorului final sau a centralei electrice, corespunzătoare realizării conectării instalației de racordare la rețeaua electrică. La determinarea cheltuielilor de personal se ia în considerație timpul deplasării personalului operatorului de sistem la locul de consum sau la producător, unde urmează să fie prestat serviciul auxiliar, timpul efectuării lucrărilor de conectare a instalației de racordare la rețeaua electrică.

15.	Tarifele pentru desigilarea echipamentului de măsurare în scopul efectuării unor lucrări la solicitarea  producătorului, consumatorului final se determină conform formulei:

(11)
	unde:   
	 – cheltuielile materiale utilizate la desigilarea echipamentului de măsurare și întocmirea actului de desigilare;
–cheltuielile privind utilizarea mijloacelor de transport pentru deplasarea personalului operatorului de sistem la locul prestării serviciului de desigilare, inclusiv costul combustibilului utilizat la deplasarea personalului operatorului de sistem la locul dat;
 – cheltuielile operatorului de sistem de personal nemijlocit încadrat la prestarea serviciului de desigilare a echipamentului de măsurare. La determinarea cheltuielilor de personal se ia în considerație timpul deplasării personalului operatorului de sistem la locul unde urmează să fie prestat serviciul auxiliar, timpul efectuării lucrărilor de desigilare a echipamentului de măsurare, timpul necesar întocmirii actului de desigilare a echipamentului de  măsurare.
16.	Tarifele pentru  sigilarea echipamentului de măsurare după efectuarea  unor lucrări la solicitarea producătorului, consumatorului final se determină conform formulei:

(12)
	unde:
	 – cheltuielile materiale utilizare la sigilarea echipamentului de măsurare  și anume costul sigiliului  aplicat de operator și altor materiale necesare și utilizate la efectuarea lucrărilor de sigilare a echipamentului de  măsurare și întocmirea actului respectiv;
–cheltuielile  privind utilizarea mijloacelor de transport pentru deplasarea personalului operatorului de sistem la locul prestării serviciului de sigilare a echipamentului de  măsurare, inclusiv costul combustibilului utilizat la deplasarea personalului operatorului de sistem la locul dat;	
 – cheltuielile  operatorului de sistem de personal nemijlocit încadrat la prestarea serviciului de sigilare a echipamentului de  măsurare, determinate în baza duratei de timp aferentă deplasării personalului operatorului  de sistem la locul respectiv, timpul efectuării lucrărilor de sigilare a echipamentului de măsurare, întocmirii procesului verbal de dare în exploatare a echipamentului de  măsurare.
17.	Tariful pentru demontarea şi remontarea echipamentului de măsurare, la solicitarea consumatorului final, producătorului, pentru efectuarea expertizei  metrologice  prin care nu se stabilesc abateri de la norme  se determină conform formulei:

(14)
	unde:
	 – cheltuielile materiale utilizate la demontarea şi remontarea echipamentului de măsurare;
–cheltuielile  privind utilizarea mijloacelor de transport pentru deplasarea personalului operatorului de sistem la locul prestării serviciului de demontare şi remontare a echipamentului de  măsurare, inclusiv costul combustibilului utilizat la deplasarea personalului operatorului de sistem la locul dat;	
	 – cheltuielile  operatorului de sistem de personal nemijlocit încadrat la prestarea serviciului de demontare şi remontare a echipamentului de  măsurare, determinate în baza duratei de timp aferentă deplasării personalului operatorului  de sistem la locul respectiv și timpul efectuării lucrărilor.

Secţiunea 4
DETERMINAREA CHELTUIELILOR
18.	Cheltuielile materiale, cheltuielile de personal se determină direct pentru fiecare serviciu „y” din  categoria „z” de serviciu auxiliar. În cheltuielile materiale se includ toate costurile materialelor, pieselor,  energiei şi combustibilului necesare pentru prestarea serviciului auxiliar solicitat. Cheltuielile materiale  necesare pentru prestarea serviciului auxiliar se determină de operatorul de sistem în baza normelor justificate  de consum a materialelor,  cantitatea necesară pentru prestarea serviciului auxiliar, preturile de achiziţie a materialelor de către operatorul de sistem  în urma achiziţiilor efectuate în baza Regulamentului  privind procedurile de achiziţie a bunurilor, lucrărilor şi serviciilor utilizate în activitatea titularilor de licenţă din sectoarele electroenergetic, termoenergetic, gazelor naturale şi a operatorilor care furnizează serviciul public de alimentare cu apă şi de canalizare, aprobat prin Hotărârea Agenţiei Naţionale pentru Reglementare în Energetică(în continuare – Agenţia) nr. 24/2017 din 26.01.2017.
19.	Cheltuielile de personal includ sumele pentru retribuirea muncii personalului nemijlocit  încadrat în procesul de prestare a serviciului auxiliar, determinate  în temeiul salariului mediu al personalului care efectuează lucrările, duratei de timp necesară pentru realizarea de către personalul operatorului a tuturor operațiilor de prestare a serviciului auxiliar respectiv, sumelor contribuţiilor de asigurări sociale de stat obligatorii şi primelor de asigurare obligatorie de asistenţă medicală calculate din sumele de retribuire a muncii personalului operatorului de sistem, nemijlocit încadrat în prestarea serviciului auxiliar.
La determinarea cheltuielilor de personal, timpul deplasării personalului operatorului de sistem la locul unde urmează să fie prestat serviciul auxiliar, se calculează în baza  distanţei medii de deplasare în raza localităţii deservite de operator. 
Cheltuielile de personal se determină de către operator pentru fiecare serviciu „yˮ din categoria „zˮ de servicii auxiliare.
20.	Cheltuielile privind utilizarea mijloacelor de transport, mașinilor și mecanismelor se determină în baza timpului în care acestea nemijlocit sunt utilizate la prestarea serviciului auxiliar concret și includ cheltuielile de amortizare și costul combustibilului utilizat. Costul combustibilului utilizat la deplasarea mijloacelor de transport la locul de consum se calculează în baza vitezei medii de deplasare în raza localității deservite de operatorul de sistem. În timpul de utilizare a mijloacelor de transport, mașinilor și mecanismelor la prestarea serviciilor se include și timpul deplasării acestora la consumator sau producător conform prevederilor prezentei Metodologii.

Secţiunea 5
DETERMINAREA, APROBAREA ŞI APLICAREA TARIFELOR LA SERVICIILE AUXILIARE
21.	În conformitate cu prezenta Metodologie tarifele la serviciile auxiliare  prestate  de operatorii de sistem se determină anual separat pentru  fiecare serviciu „y” prestat  din categoria „z” de servicii auxiliare. Tarifele se determină de operatorii de sistem conform prevederilor din tabelele 1- 4 din anexa la prezenta Metodologie şi se prezintă Agenţiei pentru examinare şi aprobare.
22.	Tarifele pentru serviciile auxiliare se aprobă în funcție de indicatorii specifici de influență asupra nivelului acestora. Tarifele la  serviciile auxiliare  nu  pot fi modificate de operatori. 
23.	În tarifele pentru racordarea instalaţiei de utilizare a consumatorului final sau a centralei electrice a producătorului la reţeaua electrică nu se includ cheltuielile legate de realizarea lucrărilor de terasament aferente carosabilului sau trotuarelor în cazul instalaţiei de racordare subterane. În cazul în care este necesară efectuarea unor asemenea lucrări, ,operatorul de sistem  adăugă la tarifele pentru  serviciile auxiliare respective cheltuielile aferente efectuării acestor lucrări, determinate în baza devizului de cheltuieli, semnat de consumatorul final sau producător şi operatorul de sistem.
24.	Tarifele la serviciile auxiliare (inclusiv nomenclatorul lucrărilor ce urmează a fi executate) sunt aprobate de Agenție.
25.	 Operatorii de sistem sunt obligaţi să  publice tarifele la serviciile auxiliare la sediile lor şi să le plaseze pe paginile lor web oficiale. 

Anexă
la Metodologia de calculare, aprobare și aplicare
a tarifelor reglementate pentru serviciile auxiliare
prestate de către operatorii de sistem din sectorul electroenergetic

Tabelul 1. Calculul tarifului  pentru prestarea serviciului auxiliar
_______________________________________________
se indică serviciul concret şi categoria  de serviciu auxiliar
	
Indicatori	Unitate de măsură	Valoarea indicatorilor	
Cheltuielile materiale nemijlocit utilizate la prestarea serviciului (CMSA)	lei		
Cheltuielile privind utilizarea mijloacelor de transport, mașinilor şi mecanismelor (CTSA)	
lei		
Cheltuielile   de personal nemijlocit  (CPSA)	lei		
Cheltuieli pentru instalarea unui  pilon	lei		
Cheltuielile de distribuire şi administrative (CDA)	lei		
Rentabilitatea (RN)	lei		

Tariful pentru prestarea serviciului auxiliar	lei		

 
Tabelul 2. Determinarea cheltuielilor  materiale (CMSA)
_______________________________________________ 
se indică serviciul concret şi categoria serviciului auxiliar
 	
Denumirea materialelor nemijlocit utilizate la prestarea serviciului auxiliar	Unitatea 
de măsură	Cantitatea	Preţul, 
lei	Suma, 
lei	

					

					
					
Total cheltuieli materiale					

La  Tabel se anexează  materialele necesare ce justifică necesitatea, cantitatea şi preţul materialelor utilizate, inclusiv după necesitate actele normative.	

Tabelul 3. Determinarea cheltuielilor privind utilizarea mijloacelor de transport, mașinilor și mecanismelor (CTSA)

                        ________________________________________________________                                                  se indică serviciul concret şi categoria serviciului auxiliar

Denumirea mașinilor şi mecanismelor utilizate	Durata de utilizare, ore	Amortizarea, lei	Costul combustibilului utilizat la deplasare, lei	Cheltuielile privind utilizare mașinilor şi mecanismelor,lei	

					
					
Total cheltuieli privind utilizarea mașinilor şi mecanismelor					

La Tabel se anexează materialele și argumentele ce justifică necesitatea utilizării mașinilor și mecanismelor, durata de utilizare și costul unitar de utilizare a acestora

Tabelul 4. Determinarea cheltuielilor de personal (CPSA)
                             ____________________________________________________________
                                                                           se indică serviciul concret şi categoria  de serviciu auxiliar                                                                                                                   

Operațiunile desfășurate	Funcţia	Categoria de calificare	Coeficient tarifar	Salariu tarifar lunar, lei	Salariul  tarifar,  lei/ora	Norma de timp, om/ore	Total retribuirea muncii, lei	Contribuții de asigurări sociale de stat obligatorii	Prime de asigurare obligatorie de asistență medicală	Total cheltuieli cu personalul

 	 	 	 	 	 	 	 	 	 	 	

 	 	 	 	 	 	 	 	 	 	 	

 	 	 	 	 	 	 	 	 	 	 	
 Total cheltuieli cu personalul	x	x	x	x	 	 	 	 	 	 	
					
La acest Tabel se anexează materialele și argumentările ce justifică numărul personalului nemijlocit încadrat în prestarea serviciului, gradul de calificare a personalului, durata de timp necesară pentru prestarea serviciului, nivelul salariului și alte plăți obligatorii, inclusiv actele normative justificate.